บิ๊กล็อต GULF โผล่ปริศนา 15 ล้านหุ้นสูงกว่าราคากระดาน!
บิ๊กล็อต GULF โผล่ปริศนา 15 ล้านหุ้น จำนวน 2 รายการ ราคา 77.02 บ./หุ้น มูลค่ารวม 1.16 พันล้านบาท ซึ่งเป็นราคาสูงกว่ากระดาน โดย GULF ปิดตลาดวันนี้อยู่ที่ 76 บาท ลบ 1.50 บาท หรือ 1.94% สูงสุดที่ 79 บาท ต่ำสุดที่ 75.75 บาท มูลค่าซื้อขายที่ 2.88 พันล้านบาท
3 ต.ค. 2561

ผู้สื่อข่าวรายงานว่า ในวันนี้ (3 ต.ค.) มีรายการสรุปซื้อขายกระดานรายใหญ่ (Big lot) ของหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จำนวน 2 รายการ ปริมาณ 15 ล้านหุ้น มูลค่ารวม 1.16 พันล้านบาท ราคาเฉลี่ย 77.02 บาทต่อหุ้น
โดยราคาหุ้น GULF ปิดตลาดวันนี้อยู่ที่ 76 บาท ลบ 1.50 บาท หรือ 1.94% สูงสุดที่ 79 บาท ต่ำสุดที่ 75.75 บาท มูลค่าซื้อขายที่ 2.88 พันล้านบาท
ทั้งนี้จากการตรวจสอบโครงสร้างผู้ถือหุนใหญ่ GULF พบชื่อ นายอัยยวัฒน์ ศรีวัฒนประภา เป็นผู้ถือครองหุ้นในสัดส่วนใกล้เคียงกับขนาดของรายการบิ๊กล็อตดังกล่าวจำนวน 15 ล้านหุ้นมากที่สุด โดย นายอัยยวัฒน์ ศรีวัฒนประภา  ถือครองหุ้น GULF เป็นจำนวนทั้งสิ้น 15,567,000 หุ้น หรือคิดเป็น 0.73%
โครงสร้างผู้ถือหุ้นรายใหญ่ GULF
ที่มา : ตลท. (ภาพรวมข้อมูลผู้ถือหุ้น ณ วันที่ 03/05/2561)